|  |  |  |
| --- | --- | --- |
| iMac:Users:heigo:Desktop:vapp_text_kantselei.epsiMac:Users:heigo:Desktop:tiip_4mm_rgb.eps | | |
| Justiitsministeerium  info@just.ee |  |  |

**Teabe palumine**

Õiguskantsler on korrapäraselt palunud infot riigi võimu all olevate kinni peetud inimeste surmajuhtumite ning riigi tegevuse kohta nende surmajuhtumite ennetamisel. Selline mandaat tuleneb õiguskantslerile nii [õiguskantsleri seaduse](https://www.riigiteataja.ee/akt/126052020011) (ÕKS) § 1 lõikest 7, §-dest 33-34 kui ka [piinamise ning muu julma, ebainimliku või inimväärikust alandava kohtlemise ja karistamise vastase konventsiooni fakultatiivsest protokollist](https://www.riigiteataja.ee/akt/12748631).

Sestap palun [ÕKS](https://www.riigiteataja.ee/akt/126052020011) §§-de 28, 35 ja 13 alusel anda ülevaade 01.09.2023-01.09.2024 vanglates aset leidnud surmajuhtumitest ning edastada iga surma uurimisega seotud dokumendid.

Ühtlasi palun teavet sel perioodil vanglates läbi viidud tegevuste (koolitused, töökorralduslikud meetmed, arhitektuurilised lahendused, tehnilised vahendid, juhendid jms) kohta, mis otseselt või kaudselt seonduvad surmajuhtumite ennetamisega vanglates. Andke palun samuti teada, millistele järeldustele jõuti vooderdatud kambri, rebenemiskindlate riiete ja voodivarustuse ning hingamissagedust mõõtvate andurite testimise käigus.

Ootan vastust võimalusel 7. veebruariks 2025 meiliaadressile: [ksenia.zurakovskaja-aru@oiguskantsler.ee](mailto:ksenia.zurakovskaja-aru@oiguskantsler.ee) (ik: 48404112255).

Lugupidamisega

*/allkirjastatud digitaalselt/*

Ksenia Žurakovskaja-Aru

õiguskantsleri vanemnõunik

õiguskantsleri volitusel

693 8415